Gesin vernuwing 26-31 Aug Deut 6
Lees hierdie week Hoofstuk 2 van “Faith Begins at Home”
Watter gewoontes of gedrag of houdings het jy by jou ouers geleer? As jy self ‘n ouer is, watter gewoontes of gedrag of houdings sien jy by jou kinders wat jou eie gewoontes/gedrag/houdings reflekteer?
Lees Deuteronomium 6
Wat tref jou in die gedeelte? Deel dit met mekaar en gesels oor die teks.
Deuteronomium beteken letterlik “tweede wet” – die herhaling of onderstreping van die wet. Hoekom word God se opdragte soveel keer herhaal?
Kyk weer na verse 5-6. Hoe lyk ‘n lewe wat getrou is aan hierdie verse? Hoe kan ons so leef?
Net vir volwassenes:
Dink na oor jou eie lewe saam met God. Maak ‘n merkie langs die stellings wat tans waar is van jou en ‘n sterretjie langs dié wat jy mee wil begin:
 Ek lees die Bybel en word bemoedig deur ander gelowiges se voorbeeld.
 Ek vertrou op Jesus en bid dat die Gees my sal lei deur my lewe.
 Ek is verbind aan ‘n Christelike kerk. Ek aanvaar dat, hoewel die kerk foute het, ek die kerk nodig het.
 Ek het ‘n groep mede-gelowiges wat saam met my op reis is.
 In my lewe tans is ek
__ op ‘n gemaklike plek in my lewe
__ bang en kan die stormwaters hoor aankom
__ in die middel van ‘n stroomversnelling
__ op pad na ‘n groot rots wat ek met ‘n slag gaan tref
__ net besig om uit die stroomversnellings na die rustiger water te beweeg
__ in die versoeking om op te gee
__ naby aan die einde van die reis – en gereed om dit weer van voor af te doen!
As julle wil, kan julle jul gewaarwordinge uit jul nadenke oor jul persoonlike reis met mekaar deel.
Waar is jy in jou reis saam met God? Waaraan moet jy aandag gee? Wat gaan jy doen?
Written by Marlein van Deemter on 24/08/2012 . Posted in Radikale vernuwing
Huis Vernuwing 13-19 Aug Jos 24
Lees hierdie week Hoofstuk 1 van “Faith Begins at Home”
As totale vreemdelinge by julle aan huis kom en in jul huis rondkyk, wat sal hulle dink aanbid julle?
Lees Josua 24
Josua is hier al ouer – soos ‘n oupa. God het sy beloftes aan die volk nagekom en hulle leef ‘n goeie lewe. Hierdie is as’t ware Josua se afskeidsboodskap.
Kyk na alles wat God in die verlede vir die volk gedoen het. Hoekom, dink julle, word daar soveel klem op die verlede geplaas?
Kyk weer na die laaste sin van vers 15. Hoekom is dit belangrik dat Josua van homself en sy familie praat – nie net van sy familie nie?
As jy een ding aan jou familie kon verander, wat sou dit wees?
Word jy en jou familie uitgedaag om God volledig te dien? Watter uitdagings is daar in jul lewe saam voor God?
Hoe kan julle familie leef op ‘n manier wat jul verbintenis aan God reflekteer? En julle as kleingroep?
Skryf as familie en/of kleingroep ‘n missiestelling:
Wat is nie onderhandelbaar nie? As iemand jul gesin/kleingroep aan iemand anders moes beskryf, watter woorde sou julle wou hê hulle moet gebruik?
Waartoe roep die Here julle nou? Hoe gaan julle op die roeping reageer?
Written by Chris van Wyk on 17/08/2012 . Posted in Huisgodsdiens
Written by Marlein van Deemter on 17/08/2012 . Posted in Huisgodsdiens
Radikale Vernuwing – Geloof begin by die huis
19 Aug 09:00 Huis Vernuwing Josua 24
26 Aug 09:00 Gesin Vernuwing Deuteronomium 6 – Informele Erediens – Gesinsbyeenkoms 4-6 jariges
2 September 09:00 Kind Vernuwing Psalm 27
9 September 09:00 Familie Vernuwing Timoteus – Gesinsbyeenkoms Gr 1-3
16 Septembeer 09:00 Gemeente Vernuwing – Psalm 78 Informele Erediens
Kleingroepe en gesinne word aangemoedig om Mark Holmen se boek Faith Begins at Home aan te skaf en deur te werk saam met die reeks. Beskikbaar by die Kerkkantoor teen R120, of bestel by Loot of koop die e-boek by Kalahari.
Kleingroepmateriaal en Huisgodsdiensmateriaal volg op elke week se erediens en sal elke Sondag in die afkondigings en hier op ons webtuiste beskikbaar wees.
Written by Chris van Wyk on 14/08/2012 . Posted in Familiediens
Written by Marlein van Deemter on 14/08/2012 . Posted in Familiediens